Luettelo animaatiosarjan Lego Ninjago jaksoista
Toinen tuotantokausi: Vihreän Ninjan perintö

2. kauden jaksot on julkaistu suomenkielisinä alkuvuodesta 2013 kolmella eri DVD:llä ja vuoden 2014 alussa ne julkaistiin kaksiosaisina myös Ruutu-sivustolla.
| # | Nimi | Ensiesitys | Suomen ensiesitys |
| --- | --- | --- | --- |
| 14 | "Pimeys nousee" (engl. Darkness Shall Rise) | 18. heinäkuuta 2012 | 15. helmikuuta 2013 (DVD) |
Ninjojen yrittäessä löytää uutta asuinsijaa, Garmadon korjaa Bountyn ja orjuuttaa kärmeiset, lukuun ottamatta niiden kenraaleja. Muut kenraalit hyökkäävät Ninjojen kimppuun, jotta Skales voisi samaan aikaan vangita Lloydin. Mutta yritys epäonnistuu ja Skales joutuu vankilaan. Samaan aikaan Garmadon matkustaa kultaisten aseiden syntypaikkaan, Kultavuorille, ja yhdistää aseet yhdeksi mega-aseeksi tuhotakseen Ninjat ja Wun estääkseen Lloydin koulutuksen.
| 15 | "Piraatit vastaan Ninjat" (engl. Pirates vs. Ninja) | 25. heinäkuuta 2012 | 15. helmikuuta 2013 (DVD) |
Vuosia sitten Bountyn alkuperäiset omistajat, kapteeni Soton piraatit, etsivät Pimeyden saareksi kutsuttua paikkaa, mutta heidän aluksensa teki haaksirikon Ninjagoon. Nykypäivänä Garmadon kokeilee Mega-asettaan. Mutta herättäessään vahingossa Soton ja piraatit kuolleista, hän huomaa Mega-aseen toimivan vain kerran päivässä ja kykenevän vain luomaan. Piraatit vangitsevat välittömästi Garmadonin ja kärmeiset. Ninjat löytävät väliaikaisen päämajan Suursensei Darethin Mojo Dojosta. Piraattien ryöstäessä Ninjago Cityä Dareth yrittää pysäyttää heidät, mutta jää vangiksi ja Ninjat lähtevät pelastamaan. Taistelun aikana Lloyd oppii Spinjitzun. Piraatit päätyvät vankilaan, mutta Garmadon pakenee.
| 16 | "Kaksoisolennot" (engl. Double Trouble) | 1. elokuuta 2012 | 15. helmikuuta 2013 (DVD) |
Garmadon luo Mega-aseellaan Ninjoista pahat kaksoisolennot ja lähettää nämä tuhoamaan aidot Ninjat. Samaan aikaan Lloyd saa kirjeen entisistä tovereiltaan Darklyn pahojen poikien koulusta ja kuulee tämän oppilaiden luopuvan pahuudesta. Tämä osoittautuukin ansaksi ja pojat yrittävät kääntää Lloydin takaisin puolelleen. Lloyd saa kuitenkin pojat muuttamaan tapansa ja nämä valmistavat itselleen ninja-asut auttaen Ninjoja tuhoamaan pahat kaksoisolennot.
| 17 | "Ninjakuularalli" (engl. NinjaBall Run) | 8. elokuuta 2012 | 15. helmikuuta 2013 (DVD) |
Darethin Mojo Dojo on purku-uhan alla, eikä Darethilla ole rahaa. Ninjat päättävät hankkia rahaa osallistumalla Ninjakuularalliin, massiiviseen kilpa-ajoon Ninjagon läpi. Lloyd osallistuu ratsullaan, Ultralohikäärmeellä, ja muut Ninjat Yliäänirynnäkköaluksellaan. Garmadon aikoo estää Ninjojen aikeet osallistumalla itse. Kisan aikana Jayn vanhemmat kolaroivat, mutta antavat lopun polttoaineestaan Ninjoille sekä nokkakoristeen. Garmadon käyttää Mega-asetta hidastaakseen Yliäänirynnökkäalusta, mutta Kai aktivoi sen lentomoottorit. Nokkakoristeen ansiosta Ninjat voittavat ja Lloyd ottaa Bountyn takaisin Ninjojen haltuun. Kärmeisten, mukaan lukien vankilasta paenneen Skalesin, avulla Garmadon pääsee kuitenkin taas pakoon.
| 18 | "Lasten leikkiä" (engl. Child's Play) | 15. elokuuta 2012 | 15. helmikuuta 2013 (DVD) |
Lloydia masentaa se, että hän joutuu hiomaan Spinjitzu-taitojaan, kun muut lapset vain leikkivät. Samaan aikaan Garmadon herättää mega-aseellaan  muinaisen olennon, Grundelin, fosiileista jälleen henkiin. Säde osuu kuitenkin myös Ninjoihin muuttaen nämä lapsiksi. Saatuaan tietää mitä on tapahtunut, Lloyd vie heidät sarjakuvakauppias, Rufus "Mother Doomsday" McCallisterin, luokse. Rufuksella on leluvalomiekkoja Grundelin pysäyttämiseksi, mutta antaa ne vain, jos Ninjat voittavat tietokilpailun. Kuultuaan asiasta Sensei Wu ja Nya hakevat Mystakelta Huomisen teetä, muuttaakseen Ninjat taas vanhemmiksi ja Grundelin taas fossiileiksi. Mutta käyttäessään Teetä Lloyd itsekin saa sitä päälleen ja muuttuu vanhemmaksi.
| 19 | "Väärä aika, väärä paikka" (engl. Wrong Place, Wrong Time) | 22. elokuuta 2012 | 15. helmikuuta 2013 (DVD) |
Kouluttaessaan Lloydia Ninjat huomaavat kärmeisten valmistelevan Ouroborosissa uutta hyökkäystä. Ninjojen saavuttua paikalle, Garmadon päättää matkustaa Mega-aseellaan menneisyyten varmistaakseen, ettei Lloydista koskaan olisi tullut Vihreää Ninjaa. Estääkseen häntä Ninjat lähtevät perään. Garmadon yrittää estää Samukaita kidnappaamasta Nyaa, mutta Ninjat varoittavat menneisyyden Sensei Wuta. He saavat Nyan kidnappauksen toteutumaan, mutta Garmadon liittoutuu menneisyyden itsensä kanssa ja aikoo tuhota Tulitemppelillä menneisyyden Kain. Mutta Ninjat käyttävät menneisyyden itseltään vietyjä kultaisia aseita mega-asetta vastaan, jolloin se sinkoutuu avaruuteen. Palattuaan nykyisyyteen Ninjat huomaavat vain yhden asian muuttuneen: Lloyd ei muista mega-aseen olemassaoloa.
| 20 | "Kiviarmeija" (engl. The Stone Army) | 3. lokakuuta 2012 | 15. helmikuuta 2013 (DVD) |
Menetettyään mega-aseensa Garmadon päättää lähteä etsimään kapteeni Soton mainitsemaa Pimeyden saarta. Matkalla Skales tönäisee hänet ulos Kalkkarokopterista ja niin kärmeiset vapautuvat Garmadonin vallasta. Samaan aikaan Ninjat tapaavat Ninjago Cityn museossa Misakon, Lloydin äidin, joka kertoo pyrkineensä estämään Lloydin ja Garmadonin välisen kaksintaistelun. Hän kertoo Overlordista ja tämän luomuksista, Kivisotureista, joita vastaan ensimmäinen Spinjitzu-mestari taisteli. Spinjitzu-mestari oli halkaissut Ninjagon kahtia. Overlord ja suurin osa Kivisotureista jäivät pimeälle puoliskolle, josta tuli Pimeyden Saari. Great Devourerin myrkky herättää museoon tuodun jättiläismäisen Kivisoturin taas eloon. Spinjitzu-voimat eivät kuitenkaan tehoa siihen. Mutta Lloyd saa houkuteltua sen käytävään, jonka lattia on ontto. Tämän jälkeen Misako pääsee sopuun poikansa kanssa ja liittyy ryhmään. Samaan aikaan Garmadon ajautuu Pimeyden saarelle ja Overlordin äänen opastamana nostaa mereen vajonneen osan Pimeyden saaresta taas pinnalle.
| 21 | "Päivä, jona Ninjago pysähtyi" (engl. The Day That Ninjago Stood Still) | 10. lokakuuta 2012 | 15. helmikuuta 2013 (DVD) |
Skales kruunataan uudeksi Käärmekuninkaaksi. Hän aikoo tuhota koko Ninjago Cityn kaivaitumalla sen perustuksiin. Hän löytääkin holvin täynnä Kivisotureita, jotka heräävät Great Devourerin myrkyn vaikutuksesta ja lähtevät holvista sulkien sen perässään ja jättäen kärmeiset jälleen vangiksi maan alle. Kivisoturien noustessa pinnalle taistelu niitä vastaan osoittautuu niin mahdottomaksi, että Ninjat päättävät taistelemisen sijaan evakuoida kaupungin. Samaan aikaan Garmadon kiipeää Pimeyden saaren korkeimmalle huipulle, josta hän löytää valtavan telluuriota muistuttavan Kohtalon kellon, jota pidättelee Varjojen kypärä. Jos Kypärä poistetaan, Kello alkaisi laskea aikaa Ratkaisevaan taisteluun. Garmadon ottaa Kypärän ja saa siten Kiviarmeijan komentoonsa.
| 22 | "Viimeinen matka" (engl. The Last Voyage) | 17. lokakuuta 2012 | 15. helmikuuta 2013 (DVD) |
Ninjat huomaavat Pimeyden Saaren nousseen merestä ja lähettävät Zanen haukan tutkimaan. Misako kertoo Valon temppelistä, jossa kultaisten aseiden voima kyllästettiin. Siellä Kai, Jay, Cole ja Zane saisivat uudet aseet, jotta voisivat ladata Lloydille täyden voiman. Temppeli sijaitsee Pimeyden saarella, joten he lähtevät sinne. Edellä lentänyt Zanen haukka joutuu Kivisoturien kynsiin. Lisäksi Bounty ajautuu myrskyyn, jossa meritähtiä muistuttavat pedot, nimeltään starteethit, vahingoittavat laivaa. Se ajautuu majakkasaarelle, josta he löytävät Zanen isän, tohtori Julienin. Hän kertoi, että kun oli sammuttanut Zanen muistikytkimen ja kuolemaisillaan, Samukai oli elvyttänyt hänet ja pakottanut rakentamaan luurangoille sotakoneita. Estääkseen paon saarelta, luurangot olivat jättäneet kahlitsemansa Leviathanin vartioimaan. Tohtori Julien häpesi tekojaan, mutta Zane oli iloinen nähdessään isänsä. Tohtori Julienin autettua korjaamaan Bountyn kärsimät vahingot, Leviathan hyökkää heidän kimppuunsa. Mutta Zane sukelsi mereen ja vapautti sen kahleista. Vastapalveluksena Leviathan päästi Ninjat menemään ja tohtori Julien mukanaan he jatkoivat matkaa kohti Pimeyden saarta.
| 23 | "Pimeyden saari" (engl. Island of Darkness) | 24. lokakuuta 2012 | 15. helmikuuta 2013 (DVD) |
Ninjat ovat saapuneet Pimeyden saarelle ja alkavat Misakon kääröjen joukossa olleen medaljongin avulla etsiä Valon temppeliä. Samaan aikaan Overlord varoittaa Garmadonia Ninjojen saapumisesta. Pelastettuaan Zanen haukan Ninjat lähtevät Lloyd mukanaan kohti Temppeliä tohtori Julienin rakentamilla Colen Maaporalla ja Kain Palomekaanikko-robotilla. Päästyään Valon temppeliin, Ninjat löytävät seiniltä maalauksia kaikista heidän kokemistaan seikkailuista. He soittavat Rauhan soittimeksi kutsuttua kelloa ja saavat uudet elementtaaliasut. Kai, Jay, Cole ja Zane saavat uusiksi aseikseen elementtimiekat, joilla he antavat Lloydille Kultaisen lohikäärmeen voiman. Uusilla voimillaan heistä tulee tarpeeksi voimakkaita Kivisotureita vastaan. Mutta samaan aikaan Garmadon ja Overlord toteavat Kohtalon kellon ajanlaskun olevan jo lähellä loppua.
| 24 | "Viimeinen toivo" (engl. The Last Hope) | 7. marraskuuta 2012 | 15. helmikuuta 2013 (DVD) |
Kohtalon kello on saavuttamassa nollan mutta Garmadonia harmittaa joutua taistelemaan omaa poikaansa vastaan. Edes Lloyd ei haluaisi taistella omaa isäänsä vastaan ja Misako kertoo löytäneensä ongelmaan ratkaisun. Hän kertoo Kohtalon Kellosta Ninjoille. Hän uskoo Kellon pysäyhtyvän, jos Varjojen kypärä palautetaan. Ninjat naamioituvat Kivisotureiksi ja teeskentelevät vanginneensa Misakon. Kivikenraali Kozu vie Misakon Garmadonin luokse ja Misako yrittää houkutella Garmadonia luopumaan valloitusaikeistaan. Misako saa Kypärän, mutta Ninjat paljastuvat. Nya saapuu Maaporalla yrittäen viedä Ninjat Kellon luokse. Kivisoturit ja Garmadon kuitenkin seuraavat heitä. Ninjat onnistuvat lyömään näiden sotakoneet ja Lloyd saapuu paikalle, mutta ei pysty vahingoittamaan isäänsä, joten Ninjat jatkavat matkaa Kellon luokse. Perillä Sensei Wu odottaa heitä. Kivisoturien estoista huolimatta he saavat Kypärän paikalleen, mutta Kello ehtii laskea nollaan. Nya joutuu Kivisoturien vangiksi, eikä Ninjoilla ei ole muuta vaihtoehtoa kuin valmistautua Ratkaisevaan taisteluun. Kellon vaikutuksesta Garmadonin uusi ase, Garmatron (leluversiossa Puskija), valmistuu.
| 25 | "Overlordin paluu" (engl. Return of the Overlord) | 14. marraskuuta 2012 | 15. helmikuuta 2013 (DVD) |
Garmadonin uusi sotakone, Garmatron, on valmis. Ninjat päättävät palata pelastaakseen Nyan, mutta huomaavat Nyan muuttuneen Kivisoturien liittolaiseksi pimeän materian vaikutuksesta. Pidätellen häntä, he antavat Lloydille, Sensei Wulle ja Misakolle aikaa löytää Garmadon, joka aikoo ampua pimeällä materialla varustettuja ohjuksia Ninjagoon. He yrittävät kertoa Garmadonille, että jos hän horjuttaa tasapainon, Overlord pääsisi takaisin Ninjagoon. Garmadon kuitenkin sanoo, ettei Great Devourerin myrkyn vuoksi voi koskaan palata hyväksi ja ampuu ohjuksen. Mutta sitten Overlord paljastaa käyttäneensä Garmadonia hyväksi. Hän ottaa tämän ruumiin itselleen ja alkaa muuttaa tämän ruumiin matelijamaiseksi. Hän tuhoaa Bountyn ja johtaa tasapainon tuhosta auenneen portaalin läpi Kiviarmeijansa Ninjagoon.
| 26 | "Spinjitzu-mestarin synty" (engl. Rise of the Spinjitzu Master) | 21. marraskuuta 2012 | 15. helmikuuta 2013 (DVD) |
Overlord saapuu Ninjago Cityyn ja kaupunki peittyy pimeään. Ninjat ovat haaksirikkoutuneina Pimeyden saarella. Haukka johdattaa heidät takaisin Valon temppeliin, josta he löytävät ensimmäiselle Spinjitzu-mestarille kuuluneen mekaanisen taisteluhaarniskan, jonka vain Lloyd osaa aktivoida. Ultralohikäärme saapuu Saarelle ja vie ryhmän takaisin Ninjagoon. Mutta heidän saapuessaan perille kaikki Ninjagon asukkaat Darethia lukuun ottamatta ovat muuttuneet pahoiksi. Dareth saa Varjojen kypärän haltuunsa ja vie Overlordilta Kiviarmeijan hallinnan. Ninjojen kiivetessä Overlordin linnoitusta kohti, Jay ja Cole altistuvat pimeälle materialle. Linnoituksessa Lloyd löytää potentiaalinsa ja tulee Äärimmäiseksi Spinjitzu-mestariksi haastaen lohikäärmeeksi muuttuneen Overlordin kaksintaisteluun. Taistelun lopussa Overlord nielaisee Lloydin, mutta Lloyd valaisee Overlordin sisältäpäin voittaen hänet ja palauttaen Ninjagon entiselleen. Garmadon selvisi ja oli puhdistunut paitsi Overlordin varjosta, myös Great Devourerin myrkystä. Ninjat iloitsevat voitostaan ja vannovat jatkavansa Ninjagon suojelemista.